الیکٹرانکس اور اطلاعات تکنالوجی کی وزارت
ہندوستان انٹرنیٹ کے مستقبل پر اپنا خود کا خاکہ تیار کرے گا: وزیر مملکت جناب راجیو چندر شیکھر
تقریباً820 ملین سے زیادہ ہندوستانی انٹرنیٹ صارفین کویہ فیصلہ کرنے کا حق ہے کہ انہیں کس طرح کا انٹرنیٹ چاہئے: جناب راجیو چندر شیکھر
ہندوستانی بازار گلوبل ساؤتھ کے لیے کھلا ہے: جناب راجیو چندر شیکھر
الیکٹرانکس، اطلاعاتی ٹکنالوجی، ہنرمندی کے فروغ اور انترپرینیورشپ کے مرکزی وزیر مملکت جناب راجیو چندر شیکھر نے کہا ہے کہ ہندوستان کو انٹرنیٹ کے مستقبل پر اپنی پالیسی بنانے کے لیے کسی دوسرے ملک یا عالمی طرز پر عمل کرنے کی ضرورت نہیں ہے۔ انہوں نے کہا کہ ہندوستان میں 820 ملین سے زیادہ انٹرنیٹ صارفین ہیں۔ ہندوستانیوں کے پاس یہ طے کرنے کا اپنا طریقہ ہونا چاہئے کہ وہ کس قسم کا انٹرنیٹ چاہتے ہیں۔
دبئی، متحدہ عرب امارات میں منعقد انڈیا گلوبل فورم میں وزیر مملکت جناب راجیو چندر شیکھر
یورپی جی ڈی پی آر کو رازداری اور ڈیٹا کے تحفظ کے لیے گولڈاسٹینڈر سمجھا جاتا ہے، لیکن ہم اس سے متفق نہیں ہونا چاہیں گے۔ 820 ملین سے زیادہ انٹرنیٹ صارفین کے ساتھ، ہم عالمی انٹرنیٹ پر سب سے زیادہ موجودگی ہے اور ہمیں اپنی پالیسی کو تشکیل دینے کا موقع ملنا چاہیے۔ ہم اپنا خود کا بنیادی ڈھانچہ بنائیں گے اور اپنے لیے ایک مناسب فریم ورک تیار کریں گے۔ جناب راجیو چندر شیکھر نے یہ بات آج دبئی، متحدہ عرب امارات میں منعقدہ انڈیا گلوبل فورم میں کہی۔ اس دوران متحدہ عرب امارات کے وزیر عزت مآب عمر سلطان العلماء بھی موجود تھے۔
ڈیجیٹل پرسنل ڈیٹا پروٹیکشن بل کا ذکر کرتے ہوئے کہا کہ ہمارے شہریوں کے ڈیجیٹل حقوق کا تحفظ کرنا حکومت کی ذمہ داری ہے۔ انہوں نے کہا کہ ہم اسے ہندوستان میں اور دوسرے ممالک کے ساتھ شراکت داری میں موجود اختراع کے لیے ماحولیاتی نظام کو سست کرنے کی قیمت پر بائنری کے طور پر نہیں دیکھتے ہیں۔
جناب راجیو چندر شیکھر نے کہا کہ حکومت انٹرنیٹ کو سختی سے ریگولیٹ نہیں کرے گی۔ انہوں نے کہا کہ حکومت ایک کھلے، محفوظ، قابل اعتماد اور جوابدہ انٹرنیٹ کے ضابطے کے لئے پرعزم ہے۔
متحدہ عرب امارات کے دبئی میں منعقد انڈیا گلوبل فورم میں وزیر مملکت جناب راجیو چندر شیکھر
ہندوستانی بازار کا ذکر کرتے ، جناب چندر شیکھر نے کہا کہ انڈیا اسٹیک نے حکومت اور اس کے شہریوں کے درمیان اعتماد پیدا کرنے میں مدد کی ہے۔ اس نے پریشانیوں کو دور کیا ہے اور فیض یافتگان کے لیے سرکاری رقم کی منتقلی کو آسان بنا دیا ہے۔ انڈیا اسٹیک دوسرے ممالک کے لیے بھی اپنانے کے لیے کھلا ہے۔ انہوں نے کہا کہ یہ گلوبل ساؤتھ یا ان ممالک کے لیے ایک موقع کی نمائندگی کرتا ہے جو ڈیجیٹائزیشن کی سیڑھی کو تیزی سے اوپر چڑھنے کے لئے اس سمت میں آنے والے خرچ کو برداشت کرنے میں اہل نہیں ہیں۔
عزت مآب عمر سلطان العلماء نے انڈیا اسٹیک کے لیے ہندوستان کی تعریف کرتے ہوئے کہا کہ ہندوستان نے کبھی کسی کی تقلید نہیں کی۔ ہندوستان نے اپنا راستہ خود بنایا ہے جس پر بہت سے دوسرے ممالک چل رہے ہیں۔ ہندوستان جیسا طول وعرض رکھنے والا ملک ایک دہائی سے بھی کم وقت میں کچھ ایسا کرنے کے لائق بن چکا ہے جو واقعی میں ناقابل یقین ہے۔
جناب راجیو چندر شیکھر نے قبل ازیں آئی جی ایف میں ٹیلی ویژن چینل این ڈی ٹی وی سے بات چیت میں کہا کہ غلط معلومات کو ہتھیار بنایا جا رہا ہے۔ انہوں نے کہا کہ سائبر بُولنگ جیسے انٹرنیٹ صارف کو نقصان پہنچانے کے معاملوں کا حوالہ دیتے ہوئے ڈیجیٹل انڈیا ایکٹ کے ذریعے لاگو کیا جائے گا جو آئی ٹی ایکٹ کی جگہ لے گا۔
انہوں نے کہا کہ ڈیجیٹل کلاؤڈز کے پھیلاؤ اور انٹرنیٹ کی بارڈر لیس نوعیت کے پیش نظر، جغرافیائی حدود میں ڈیٹا کا فلو تقریباً یکساں ہے۔ ہم قابل اعتماد جغرافیائی علاقوں یا 'ٹرسٹ کوریڈورز' کی نشاندہی کریں گے جہاں ڈیٹا کو محفوظ اور پروسیس کیا جا سکتا ہے، تاکہ یہ یقینی بنایا جا سکے کہ تمام ہندوستانیوں کا ڈیٹا محفوظ ہے۔